laion/Wikipedia-Exotic huggingface dataset:
সাঘাটা পাইলট বালিকা উচ্চ বিদ্যালয় ও কলেজ

সাঘাটা পাইলট বালিকা উচ্চ বিদ্যালয় ও কলেজ, গাইবান্ধা জেলার সাঘাটা উপজেলায় অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। এই বিদ্যালয় দিনাজপুর শিক্ষা বোর্ড এর অন্তর্গত। বিদ্যালয়টি ১৯৭৪ সালের পহেলা জানুয়ারি প্রতিষ্ঠিত হয়েছিল। সাঘাটা পাইলট বালিকা উচ্চ বিদ্যালয় ও কলেজ এর বিদ্যালয় বিভাগে বিজ্ঞান ও মানবিক শাখা এবং কলেজ বিভাগে বিজ্ঞান, মানবিক ও ব্যবসায় শিক্ষা শাখা রয়েছে। সাঘাটা পাইলট বালিকা উচ্চ বিদ্যালয় ও কলেজ সাঘাটার প্রাণকেন্দ্রে অবস্থিত।উপজেলা হাসপাতাল থেকে মাত্র কয়েকশ গজ পূর্বে অবস্থিত। যদিও এখান থেকে জেলা সদরের দুরত্ব প্রায় ৪০ কিলোমিটার কিন্তু যোগাযোগ ব্যবস্থা যথেষ্ট ভালো হওয়ায় মাত্র ৪০-৫০ মিনিটেই যাতায়াত করা যায়। যাতায়াতের প্রধান মাধ্যম সিএনজি চালিত অটোরিক্সা । বর্তমানে প্রতিষ্ঠানটিতে পুরাতন টিনশেড ভবন-সহ আরও ৩টি নতুন ভবন রয়েছে। এছাড়া ৪ তলা একটি ভবন নির্মাণাধীন অবস্থায় রয়েছে। এই প্রতিষ্ঠানে লেখাপড়ার পাশাপাশি বির্তক, আবৃত্তি, সঙ্গীত, খেলাধুলা, চিত্রাংকন প্রতিযোগিতা, দেয়াল পত্রিকা প্রকাশ প্রভৃতি কার্যক্রম অনুষ্ঠিত হয়। এছাড়াও বিএনসিসি, স্কাউটস, গার্ল গাইড, রেড ক্রিসেন্ট প্রভৃতি সংগঠনের শাখা রয়েছে। এই প্রতিষ্ঠানের গ্রন্থাগারটিতে প্রায় ২০০০ বই রয়েছে। সাঘাটা পাইলট বালিকা উচ্চ বিদ্যালয় ও কলেজ এর ১টি নিজস্ব ক্যান্টিন রয়েছে। প্রতিষ্ঠার পর হতেই প্রতিষ্ঠানটি বিভিন্ন সংগঠনের সঙ্গে জড়িত। যেমন ডিবেট ক্লাব, কালচারাল ক্লাব। প্রতিষ্ঠার পর হতেই এটি বিভিন্ন সাংস্কৃতিক কর্মকাণ্ডে অংশগ্রহণ করে আসছে। স্টুডেন্টস কেবিনেট চালু করা হয়েছে। সাঘাটা পাইলট বালিকা উচ্চ বিদ্যালয় ও কলেজ মাঠে জাতির পিতা বঙ্গবন্ধু শেখ মুজিবুর রহমানের ১০২ তম জন্ম দিবস ও জাতীয় শিশু দিবস ২০২২ ইং উদযাপন উপলক্ষে কেক কেটে আলোচনা সভা ও মা সমাবেশ পালিত হয়। উক্ত আলোচনা সভায় অতিথি হিসেবে উপস্থিত ছিলেন, জনাব মোঃ ফরহাদ হোসেন। সভাপতি, সাঘাটা পাইলট বালিকা উচ্চ বিদ্যালয়। অত্র প্রতিষ্ঠানের অধ্যক্ষ জনাব জাহিদুল ইসলাম। জনাব আলতাফ হোসেন সাবেক অধ্যক্ষ অত্র প্রতিষ্ঠান। আব্দুল মান্নান মন্ডল বীর মুক্তিযোদ্ধা। দেলোয়ার হোসেন বীর মুক্তিযোদ্ধা। মাখন চন্দ্র বর্মন সহকারী প্রধান শিক্ষক অত্র প্রতিষ্ঠান। আরও উপস্থিত ছিলেন অত্র প্রতিষ্ঠানের শিক্ষক ও কর্মচারী বৃন্দ। [১] ওয়েব্যাক মেশিনে আর্কাইভকৃত ২১ এপ্রিল ২০২২ তারিখে "গভর্নিং বডি" (পিডিএফ)।  "এডহক কমিটি" (পিডিএফ)।
অ্যামেরিকান গ্যাংস্টার

অ্যামেরিকান গ্যাংস্টার (ইংরেজি ভাষায়: American Gangster) একাডেমি পুরস্কার ও গোল্ডেন গ্লোব মনোনীত মার্কিন অপরাধ চলচ্চিত্র। স্টিভেন জেইলিয়ানের রচনা ও রিডলি স্কটের পরিচালনায় নির্মীত এই ছবিটি ২০০৭ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন ও রাসেল ক্রো। সিনেমাটি সত্য কাহিনীর উপর ভিত্তি করে নির্মীত। ফ্র্যাংক লুকাস (ডেনজেল ওয়াশিংটন) নিউ ইয়র্ক সিটির বিখ্যাত মব বস এল্‌সওয়ার্থ বাম্পি জনসন-এর ড্রাইভার ও ডান হাত ছিল। তার সামনেই বাম্পি মারা যায়। বাম্পির মৃত্যুর পর নিজের পথ তৈরি করা শুরু করে লুকাস। এক্ষেত্রে সে ভিয়েতনাম যুদ্ধের সুযোগ নেয়। থাইল্যান্ডে অবস্থানকারী এক মার্কিন সৈনিক তার কাজিন। এই কাজিনের সহায়তায় সে ভিয়েতনাম থেকে বিপুল পরিমাণ হেরোইন থাইল্যান্ড হয়ে সরাসরি আমেরিকায় নিয়ে আসে। মার্কিন সামরিক উড়োজাহাজে করেই এগুলো আসে, দুর্নীতিগ্রস্ত সৈনিকদের সহায়তায়। এর মাধ্যশে সে নিউ ইয়র্ক সিটির অন্যতম প্রভাবশালী মব বস হয়ে উঠে। এর আগে কোন কৃষ্ণাঙ্গ এতো উপরে উঠতে পারেনি। সে তার মা এবং সব ভাইদের নিউ ইয়র্কে নিয়ে আসে। নতুন এক কৃষ্ণাঙ্গ মব পরিবারের অভ্যুত্থান ঘটে। অপর দিকে গোয়েন্দা পুলিশ কর্মকর্তা রিচি রবার্টস (রাসেল ক্রো) শহরের মাদক চক্রকে ধরার জন্য মরিয়া হয়ে উঠে। রিচির মূল লক্ষ্য থাকে মাদক পাচার ও সরবরাহের কাজে নিয়োজিত মূল ব্যক্তিদের ধরার। রিচি রবার্টস ও ফ্র্যাংক লুকাসের তৎপরতার মধ্য দিয়েই সিনেমার কাহিনী এগিয়ে যায়। ডেনজেল ওয়াশিংটন - ফ্র্যাংক লুকাস রাসেল ক্রো - গোয়েন্দা রিচি রবার্টস জন ওর্টিজ - গোয়েন্দা রিভেরা লিম্যারি ন্যাডাল - ইভা (লুকাসের স্ত্রী) চিউয়েটেল এজিওফর - হিউই লুকাস জশ ব্রোলিন - গোয়েন্দা ট্রুপো সমালোচকদের কাছে মূলত প্রশংসিত হয়েছে। রটেন টম্যাটোস-এ সর্বমোট ১৯৬টি রিভিউয়ের ভিত্তি এর রেটিং হয়েছে ৭৯%। আর মেটাক্রিটিক-এ ৩৭টি রিভিউয়ের ভিত্তিতে রেটিং দাড়িয়েছে ৭৬%। নির্মাণশৈলীর কারণে সিনেমাটির অস্কার পাওয়ার কিছুটা সম্ভাবনা ছিল। সেরা পরিচালক হিসেবে রিডলি স্কট-এর একাডেমি পুরস্কার অর্জনের সম্ভাবনার কথাও অনেকে বলেছিলেন। তবে বাস্তবতার সাথে এর মিল নিয়ে যথেষ্ট সংশয় দেখা দিয়েছে। কারণ স্বয়ং ফ্র্যাংক লুকাস নিজের চরিত্রে ডেনজেল ওয়াশিংটনের অভিনয়ের সমালোচনা করেছেন। নিউ ইয়র্ক পোস্টের সাথে এক সাক্ষাৎকারে তিনি বলেছেন, ছবির শতকরা মাত্র ২০ ভাগ সত্য। "American Gangster (2007)"। Box Office Mojo। সংগ্রহের তারিখ এপ্রিল ২৫, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Official site ইন্টারনেট মুভি ডেটাবেজে অ্যামেরিকান গ্যাংস্টার (ইংরেজি) রটেন টম্যাটোসে American Gangster (ইংরেজি) মেটাক্রিটিকে American Gangster (ইংরেজি) বক্স অফিস মোজোতে American Gangster (ইংরেজি) অলমুভিতে American Gangster (ইংরেজি)
আশরাফুন্নেছা মোশাররফ

আশরাফুন্নেছা মোশাররফ ছিলেন বাংলাদেশ আওয়ামী লীগের একজন রাজনীতিবিদ এবং নারী সংরক্ষিত আসন মনোনীত সাবেক সংসদ সদস্য। তিনি বাংলাদেশ আওয়ামী মহিলা লীগের সাবেক সভাপতি ছিলেন। আশরাফুন্নেছা মোশাররফ বাংলাদেশের মহান স্বাধীনতা সংগ্রামে অংশগ্রহণ করেছিলেন।. ২০০৯ সালে মহিলা সংরক্ষিত আসন থেকে তিনি নির্বাচিত হন। তিনি বাংলাদেশ আওয়ামী লীগের সভাপতি হিসেবে দায়িত্ব পালন করেন। ২০০৩ সালের ১২ জুলাই তিনি মহিলা আওয়ামী লীগের সভাপতি হয়েছিলেন। আশরাফুন্নেছার ডা. মোশাররফ হোসেনের সাথে বিবাহ বন্ধনে আবদ্ধ হবে। তার স্বামী সাবেক সংসদ সদস্য ও গণপরিষদ সদস্য মুক্তিযোদ্ধা। মুক্তিযুদ্ধ চলাকালে তিনি মুজিবনগর সরকারের স্বাস্থ্য পরিচালক ছিলেন। দেশের জন্য কৃতিত্বপূর্ণ অবদান রাখায় তাকে স্বাধীনতা পদকে ভূষিত করা হয়। আশরাফুন্নেছা তিন ছেলে ও চার মেয়ে রেখে গেছেন। আশরাফুন্নেছা মোশাররফ ১৮ জানুয়ারী ২০১৯ সালে ঢাকার স্কয়ার হাসপাতালে মৃত্যুবরণ করেন। "PM mourns ex-Mohila Awami League president's death"। Dhaka Tribune। ১৮ জানুয়ারি ২০১৯। সংগ্রহের তারিখ ২ ফেব্রুয়ারি ২০১৯।  "Ex-Mohila AL president Ashrafunnesa dies"। Kaler Kantho। ২ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৯।  "45 woman MPs elected"। The Daily Star (ইংরেজি ভাষায়)। ২০ মার্চ ২০০৯। সংগ্রহের তারিখ ২ ফেব্রুয়ারি ২০১৯।  "Ex-Mohila AL president Ashrafunnesa passes away"। banglanews24.com (ইংরেজি ভাষায়)। ১৮ জানুয়ারি ২০১৯। সংগ্রহের তারিখ ২ ফেব্রুয়ারি ২০১৯।  Hossain, Kazi Mobarak। "No council, change in leadership for over a decade in four Awami League affiliates"। bdnews24.com। সংগ্রহের তারিখ ২ ফেব্রুয়ারি ২০১৯।  "মহিলা আ.লীগের সাবেক সভাপতি আশরাফুন্নেছা আর নেই"। www.banglatribune.com। ১১ মে ২০১৯ তারিখে মূল থেকে আর্কাইভ করা। সংগ্রহের তারিখ ১১ মে, ২০১৯।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মাহা আল মুনিফ

মাহা আল মুনিফ (আরবি: مها المنيف, জন্ম ১৯৮১) হলেন একজন সৌদি আরবের নাগরিক যিনি একজন শিশুরোগ বিশেষজ্ঞ ও দেশটির জাতীয় পরিবার সুরক্ষা কর্মসূচির এক্সিকিউটিভ ডিরেক্টর। ২০১৪ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর। মাহা আল মুনিফ ১৯৬০ সালে সৌদি আরবে জন্মগ্রহণ করেন, যে বছরে দেশটিতে নারীদের শিক্ষাগ্রহণের অধিকার দেওয়া হয়। তিনি সৌদি আরবের স্কুল ও বিশ্ববিদ্যালয়ে পড়লেও তিনি যুক্তরাষ্ট্রে এক যুগেরও বেশি সময় কাজ করেছেন। দেশে ফিরে এসে তিনি দেশটিতে পারিবারিক সহিংসতা ও শিশু নির্যাতনের শিকার নারী ও শিশুদের নিয়ে কাজ শুরু করেন। ২০০৫ সালে দেশটিতে জাতীয় পরিবার সুরক্ষা কর্মসূচি প্রতিষ্ঠিত হয়। জাতীয় পরিবার সুরক্ষা কর্মসূচি পারিবারিক সহিংসতা ও শিশু নির্যাতনের শিকার মানুষদের নিয়ে কাজ করে থাকে। মাহা আল মুনিফ ২০০৯ সাল থেকে ২০১৩ সাল পর্যন্ত দেশটির শুরা কাউন্সিলের সাথে যুক্ত ছিলেন। তিনি এবং জাতীয় পরিবার সুরক্ষা কর্মসূচি দেশটিতে পারিবারিক সহিংসতারোধী আইন প্রণয়নে অবদান রেখেছিল। মাহা আল মুনিফ ২০১৪ সালে আন্তর্জাতিক সাহসী নারী পুরস্কার লাভ করেন। তিনি পুরস্কার প্রদান অনুষ্ঠানে উপস্থিত ছিলেন না। পরবর্তী সময়ে তৎকালীন মার্কিন রাষ্ট্রপতি বারাক ওবামা ২০১৬ সালের মার্চ মাসে এক রাষ্ট্রীয় সফরে সৌদি আরবে গেলে তিনি তার নিকট থেকে আন্তর্জাতিক সাহসী নারী পুরস্কার গ্রহণ করেন। "2014 International Women of Courage Award Winners"। State.gov। ২০১৪-০৩-০৩। ২০১৪-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-১০।  audi receives International Women of Courage Award, Al Monitor, 2016, Retrieved 17 July 2016 Joe Stork (২০১৩-০৯-০৩)। "Saudi Arabia: New Law to Criminalize Domestic Abuse"। Human Rights Watch। সংগ্রহের তারিখ ২০১৪-০৪-১০।
সাগুফতা রফিক

সাগুফতা রফিক একজন ভারতীয় চলচ্চিত্র পরিচালিকা ও স্ক্রিন লেখিকা। তিনি বাংলা এবং হিন্দি উভয় চলচ্চিত্রে কাজ করেছেন। এছাড়াও তিনি কয়েকটি টেলিভিশন ধারাবাহিকেও কাজ করেছেন। মহেশ ভট্টের প্রোডাকশন কোম্পানী ভিশেশ ফিল্মস-এ যোগদান করে শাগুফতা প্রাথমিক সাফল্য লাভ করেন। তিনি মহেশ ভট্টের প্রযোজনা সংস্থা, বিশাল ফিল্মস-এ যোগ দিয়ে শাগুফতা সাফল্য অর্জন করেছিলেন। সেখানে তিনি ১১টি ছবির কাহিনী লিখেন। এরপর লেখক এবং চিত্রনাট্যকার হিসাবে অনেকগুলি চলচ্চিত্রে কাজ করার পর, একজন লেখক এবং চিত্রনাট্যকার সে সঙ্গে তার পরিচালক আত্মপ্রকাশ হিসাবে অনেক ছায়াছবি জন্য কাজ করার পর বাংলা অ্যাকশন থ্রিলার চলচ্চিত্র মন জানে না পরিচালনার মাধ্যমে তিনি পরিচালক হিসেবে আত্মপ্রকাশ করেন। চলচ্চিত্রটি তে মুল ভুমিকাতে অভিনয় করেন যশ দাশগুপ্ত ও মিমি চক্রবর্তী। চলচ্চিত্রটি হোলি ২০১৯ এ মুক্তি পায়।
লতিফা ইবনে জিয়াতেন

লতিফা ইবনে জিয়াতেন (আরবি: لطيفة بن زياتين, জন্ম ১ জানুয়ারি ১৯৬০, তেতৌয়ান, মরক্কো) হলেন একজন ফরাসি মরোক্কান, যিনি ২০১২ সালে ফ্রান্সের তুলুজে সন্ত্রাসী হামলায় নিহত ইমাদ ইবনে জিয়াতেনের মা। লতিফা ইবনে জিয়াতেন ১৭ বছর বয়সে ১৯৭৭ সালে ফ্রান্সে আসেন। তার স্বামী ফরাসি রেলওয়ে বিভাগে চাকরি করতেন। লতিফা ইবনে জিয়াতেন চার ছেলে ও এক মেয়ের জননী। তার এক ছেলে ইমাদ ইবনে জিয়াতেন দেশটির প্রথম প্যারাট্রুপ রেজিমেন্টে সার্জেন্ট পদে কর্মরত ছিলেন। ২০১২ সালের ১২ মার্চ এক সন্ত্রাসী হামলায় নিহত হন তিনি। লতিফা ইবনে জিয়াতেন তখন মিউজিয়াম অব ফাইন আর্টস অব রৌয়েনে কর্মরত ছিলেন। তার ছেলের মৃত্যুর পর তিনি ইজার্দসে গমন করেন, যেখানে সন্ত্রাসী হামলাকারী থাকত। ২০১২ সালের এপ্রিলে তিনি ইমাদ ইবনে জিয়াতেন ইয়ুথ অ্যাসোসিয়েশন ফর পিস গঠন করেন। সংগঠনটি পিছিয়ে থাকে অঞ্চলের যুবসমাজ নিয়ে কাজ করা ছাড়াও ধর্মনিরপেক্ষতা ও আন্তঃধর্মীয় সংলাপ প্রসারে কাজ করে যাচ্ছে। সংগঠনটির পৃষ্ঠপোষক হলেন জামাল দেব্বৌজি। সংগঠনটির কার্যালয় ফ্রান্সের রাজধানী প্যারিসে অবস্থিত। ২০১৪ সালের ফেব্রুয়ারিতে তাকে দেশটির রিপ্রেজেন্টেটিভ কাউন্সিল অব জিউইশ ইন্সটিটিউশনস ইন ফ্রান্স তাকে তার সংগঠনের কর্মকাণ্ডের জন্য সম্মানিত করেছিল। তার সংগঠনটি দেশটির শিক্ষা মন্ত্রণালয় থেকেও অনুদান পেয়ে থাকে। ২০১৫ সালের জানুয়ারিতে তিনি প্যারিসের একটি সিনাগোগে শার্লি এবদো হামলায় নিহতের স্মরণে মোমবাতি প্রজ্বলনের অনুষ্ঠানে আমন্ত্রিত হয়েছিলেন। ২০১৫ সাকে তিনি শিরাক ফাউন্ডেশন থেকে সহিংসতাবিরোধী পুরস্কার লাভ করেন। ২০১৬ সালে তিনি আন্তর্জাতিক সাহসী নারী পুরস্কার লাভ করেন। মোর্ত পৌর লা ফ্রান্স : মোহামেদ মেরাহ আ টুতে মোন ফিলস, প্যারিস ফ্লামারিওন, ২০১৩, ২৬৮ আইএসবিএন ৯৭৮-২-০৮-১২৯৬১২-১ লেজিওঁ দনর সহিংসতাবিরোধী পুরস্কার ২০১৫ আন্তর্জাতিক সাহসী নারী পুরস্কার ২০১৬ Ondine Millot, Latifa Ibn Ziaten Nathalie Segaunes, Nathalie Segaunes, "Le lamento de Latifa Ibn Ziaten, exhibée, récompensée et oubliée", L'Opinion, 19 novembre 2015. Olivier Le Naire, "Affaire Merah : Latifa Ibn Ziaten, au nom du fils ", L'Express, mars 2013. Décret du 13 juillet 2015 portant promotion et nomination, JORF « 2016 International Women of Courage Award »[স্থায়ীভাবে অকার্যকর সংযোগ], state.gov.
আওয়াদেয়া মাহমুদ

আওয়াদেয়া মাহমুদ (আরবি:عوضية محمود) হলেন একজন একজন সুদানি নারী, যিনি দেশটির খার্তুম রাজ্যের উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভের প্রতিষ্ঠাতা প্রধান। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। আওয়াদেয়া মাহমুদ ১৯৬৩ সালে সুদানের দক্ষিণ কোরদোফান অঞ্চলে জন্মগ্রহণ করেন। সেখানে সহিংসতা শুরু হলে তার পরিবার খার্তুমে চলে আসে। বিয়ের পর ১৯৮৬ সালে তিনি জীবিকার জন্য চা বিক্রি শুরু করেন, যা তার পরিবারের জীবিকা নির্বাহের জন্য সহায়ক ছিল। ১৯৯০ সালে তিনি উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভ প্রতিষ্ঠা করেন। সংগঠন দুইটি তার সদস্যদের বিভিন্ন রকম সহায়তা প্রদান করত। সংগঠন দুইটি ভালো চলেছিল না। ফলশ্রুতিতে, তা ঋণগ্রস্ত হয়ে পড়ে এবং তাকে চার বছর জেলে থাকতে হয়। জেল থেকে মুক্তি পাবার পর তিনি পুনরায় সংগঠন দুইটি নিয়ে কাজ শুরু করেন। বর্তমানে, সংগঠন দুইটির আট হাজারেরও অধিক সদস্য আছে। সংগঠনটি দেশটির দারফুর, দক্ষিণ কোরদোফান ও ব্লু নাইল অঞ্চলের বাস্তুচ্যুত নারীদের নিয়ে কাজ করে চলেছে। ২০১৬ সালে তিনি আন্তর্জাতিক সাহসী নারী পুরস্কার লাভ করেন। "Biographies of 2016 Award Winners"। The U.S. Department of State। সংগ্রহের তারিখ ৩০ মার্চ ২০১৬।  Tea lady's journey from Sudan to White House, AFP, 29 April 2016, Emirates 247, Retrieved 9 July 2016 "State Department honors 14 leaders from around the world"। NYTimes। The New York Times। ৩ মে ২০১৬ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৬।
কারেজ আন্ডার ফায়ার

কারেজ আন্ডার ফায়ার (ইংরেজি ভাষায়: Courage Under Fire) উপসাগরীয় যুদ্ধের উপর ভিত্তি করে নির্মীত মার্কিন চলচ্চিত্র। এডওয়ার্ড জুইক পরিচালিত এই ছবিটি ১৯৯৬ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন, মেগ রায়ান এবং ম্যাট ডেমন। উপসাগরীয় যুদ্ধে নিয়ে করা প্রথম ছবিগুলোর মধ্যে এটি অন্যতম। এতে ১৯৫০ সালে মুক্তিপ্রাপ্ত আকিরা কুরোসাওয়ার ছবি রাশোমোন-এর ধারণা প্রয়োগ করা হয়েছে। এই ছবিতেও রাশোমোনের মত দেখা যায়, একই ঘটনাকে প্রত্যক্ষদর্শীরা একেকভাবে বর্ণনা করছে। তবে রাশোমোনের সাথে এর পার্থক্য হল; রাশোমোনের পাত্র-পাত্রীরা কাহিনী সম্পর্কে যা বলেছিল তা নিজেরা বিশ্বাস করতো, কিন্তু এখানে পাত্র-পাত্রীরা ইচ্ছে করেই মিথ্যে বলেছে। সে হিসেবে রাশোমোন ক্রিয়া সরাসরি প্রয়োগ করা হয়নি। উপসাগীয় যুদ্ধের সময়, ১৯৯১ সালের ২৫শে ফেব্রুয়ারি লেফটেন্যান্ট কর্নেল ন্যাথানিয়েল সার্লিং (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়। ডেনজেল ওয়াশিংটন - লেফটেন্যান্ট কর্নেল ন্যাথানিয়েল সার্লিং মেগ রায়ান - ক্যাপ্টেন ক্যারেন এমা ওয়াল্ডেন (মেডেল অফ অনার) ম্যাট ডেমন - বিশেষজ্ঞ ইলারিও লু ডায়মন্ড ফিলিপ্‌স - স্টাফ সার্জেন্ট জন মনফ্রিজ মাইকেল মরিয়ার্টি - ব্রিগেডিয়ার জেনারেল হার্শবার্গ সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি। Box office / business for Courage Under Fire (1996); imdb.com Boxoffice information ইন্টারনেট মুভি ডেটাবেজে কারেজ আন্ডার ফায়ার (ইংরেজি)
নাজমা আকতার

নাজমা আক্তার (জন্ম ১৯৭৫) বাংলাদেশী ট্রেড ইউনিয়নের একজন সদস্য এবং আওয়াজ ফাউন্ডেশনের প্রতিষ্ঠাতা। নাজমা আকতার বাংলাদেশের শ্রমিক নেতাদের মধ্যে অনত্যম একজন। ১১ বছর বয়সে তিনি তার মায়ের সাথে পোশাক কারখানায় কাজ শুরু করেছিলেন। সপ্তাহে তাকে প্রায় ৭০ ঘণ্টা কাজ করতে হতো। বিভিন্ন কারখানায় কাজ করা মহিলাদের সাথে অপব্যবহার ও দুর্বল আচরণ করা হয়, যার কারণে তিনি একটি ট্রেড ইউনিয়নে যোগদান করেছিলেন নাজমা বিশ্বাস করেন, গার্মেন্টস কারখানা নারীদে বিভিন্ন সুযোগ সুবিধা এবং পছন্দ অনুযায়ী কাজের পরিবেশ দিয়ে নারীর ক্ষমতায়ন করার সম্ভাবনা রয়েছে। কিন্তু এইসব জায়গায় কাজের পরিবেশ খুবইা বিপদজ্জনক এবং নারীদের জন্য তেমন কোন চিকিৎসা ব্যবস্থা করা হয়না। তিনি বর্তমানে সম্মিলিত গার্মেন্টস শ্রমিক ফেডারেশনের প্রতিষ্ঠাতা এবং সভাপতি। ফেডারেশনটিতে প্রায় ৭০,০০০ এরও বেশি গার্মেন্টস শ্রমিক জড়িত রয়েছে। তার ব্যাপক এবং অত্যন্ত গণ্য ইউনিয়ন কাজের পাশাপাশি, ২০০৩ সালে তিনি আওয়াজ ফাউন্ডেশন প্রতিষ্ঠা করেন। আওয়াজ এমন একটি সংগঠন যা শ্রমিকদের কল্যাণ ত্বরান্তিত করার ব্যাপারে কাজে করে থাকে। ফলস্বরূপ, তিনি বিশ্ব দারিদ্র্য সংস্থা, চ্যানেল ৪ নিউজ ও দ্য গার্ডিয়ানসহ একাধিক সংস্থা দ্বারা দারিদ্র্যের বিরুদ্ধে নেতৃস্থানীয় প্রচারক হিসাবে পরিচিত এবং স্বীকৃত পেয়েছেন। তিনি ৪র্থ বৈশ্বিক মহিলা নেতাদের বার্ষিক শীর্ষ সম্মেলনে অংশগ্রহণ করেছেন। নাজমা তার স্বামী ও দুই সন্তানসহ ঢাকায় বসবাস করছেন। Ayliffe, Daisy। "May Day: meet the Bangladeshi women leading a revolution"। Channel 4 News। সংগ্রহের তারিখ ২০১৬-১২-০৮।  "History & Background | AWAJ"। awaj.info। ২০১৬-১২-০৭ তারিখে মূল থেকে আর্কাইভ করা। সংগ্রহের তারিখ ২০১৬-১২-০৮।  "Conversation: Nazma Akter"। World Policy Institute। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৬।  Young, Holly। "'Without stronger unions, Rana Plaza will happen time and time again'"। The Guardian। সংগ্রহের তারিখ ১০ ডিসেম্বর ২০১৬।  "Nazma Akter"। Global Leaders Summit Series। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৬।
হাওয়া আব্দাল্লাহ মোহামেদ সালিহ

হাওয়া আব্দাল্লাহ মোহামেদ সালিহ (আরবি: حواء عبد الله محمد صالح) হলেন একজন সুদানি মানবাধিকার কর্মী। তিনি ২০১২ সালে আন্তর্জাতিক সাহসী নারী পুরস্কার লাভ করেছেন। হাওয়া আব্দাল্লাহ মোহামেদ সালিহ জন্মেছিলেন সুদানের উত্তর দারফুর প্রদেশে। উত্তর দারফুরে দেশটির সরকারি বাহিনী ও বিদ্রোহী গোষ্ঠীর মাঝে সংঘর্ষ শুরু হলে তাকে উত্তর দারফুর ছাড়তে হয়েছিল। এরপর তিনি দেশটির আবু শৌক শরণার্থী শিবিরে জাতিসংঘ কর্মকর্তা ও মার্কিন বেসরকারি সংস্থা আইআরসির সাথে কাজ করতে থাকেন। তিনি শরণার্থী শিবিরের অবস্থা নিয়ে চিন্তিত থাকার দরুন শরণার্থী শিবিরের উন্নতিকল্পে কাজ শুরু করেন। তার কর্মকাণ্ডে দেশটির সরকার রুষ্ট হয়। তাকে তিন বার গ্রেফতার করা হয়েছিল। দুবার তিনি অপহৃত হয়েছিলেন। ২০১১ সালে তিনি দেশটির কারাগারে নির্যাতিত ও ধর্ষিত হয়েছিলেন। এহেন ঘটনার পরিপ্রেক্ষিতে ২০১১ সালে তাকে সুদান ছাড়তে হয়েছিল। এরপর তিনি যুক্তরাষ্ট্রে আশ্রয় লাভ করেন। হাওয়া আব্দাল্লাহ মোহামেদ সালিহকে ২০১২ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। "Darfur Activist Hawa Abdallah Mohammed Salih visits Minnesota"। Twin Cities Daily Planet। ১৭ মার্চ ২০১২।  "Pittsburgh salutes Hawa Salih, heroine of Darfur"। Pittsburgh Post-Gazette।  "2012 International Women of Courage Award Winners"। state.gov।  "Darfur refugee, advocate speaks out, shares story"। Winston-Salem Journal।  "Darfuri activist awarded in Washington"। Radio Dabanga। ৫ সেপ্টেম্বর ২০১৪ তারিখে মূল থেকে আর্কাইভ করা।
ওয়াঝমা ফ্রঘ

ওয়াঝমা ফ্রঘ হলেন একজন নারী অধিকার কর্মী। তিনি ২০০৯ সালে আন্তর্জাতিক সাহসী নারী পুরস্কার লাভ করেছিলেন। অষ্টম শ্রেণীতে পড়াকালীন সময়ে তিনি তার বাড়িওয়ালার সন্তানদের পড়াতেন, যাতে বাড়িওয়ালা তাদের বাড়িভাড়া হ্রাস করে এবং তিনি ও তার বোন স্কুলে যেতে পারে। তিনি সতের বছর বয়সে পাকিস্তানে আফগান শরণার্থী শিবিরের দুরবস্থা এবং সেখানে নারী নির্যাতনের কাহিনী একটি পাকিস্তানি পত্রিকায় প্রকাশ করেন, যখন তিনি একটি পাকিস্তানি সংবাদপত্রে ইন্টার্নি করতেছিলেন। ১৯৯২ সাল থেকে ২০০১ সাল পর্যন্ত তিনি নারীর ক্ষমতায়ন বিষয়ক কর্মকাণ্ডে জড়িত ছিলেন। তিনি পেশোয়ার থেকে ২০০১ সালে আফগানিস্তানে ফিরে আসেন। ২০০২ সালে তিনি আফগানিস্তানের নুরিস্তানের নারীদের অবস্থা বিষয়ক একটি প্রতিবেদনের কাজ শেষ করেন। তিনি দেশটির কান্দাহার, গজনি, হেরাত ও পারোয়ান প্রদেশে নারী উন্নয়ন কেন্দ্র প্রতিষ্ঠার সমর্থক ছিলেন। তিনি আফগান অর্গানাইজেশন রিসার্চ ইন্সটিটিউট ফর উইমেন, পিস অ্যান্ড সিকিউরিটির সহপ্রতিষ্ঠাতা। ২০১৩ সালে তিনি মার্কিন যুক্তরাষ্ট্রে যেয়ে ন্যাটোকে বারংবার মানবাধিকার লঙ্ঘনকারী এক মিলিশিয়া কমান্ডার সম্পর্কে অবহিত করতে চেয়েছিলেন। ঐ মিলিশিয়া কমান্ডার প্রতিনিয়ত তাকে ও তার বোনকে হুমকি দিচ্ছিল। যুক্তরাষ্ট্রভিত্তিক ইন্সটিটিউট অব ইনক্লুসিভ সিকিউরিটি তাকে ছয় থেকে বারো মাসের জন্য ভিজিটিং ফেলো হিসেবে কাজ করার আমন্ত্রণ জানালেও তার ভিসা প্রত্যাখ্যাত হয়েছিল। তিনি দ্য গার্ডিয়ান পত্রিকায় আফগানিস্তান নিয়ে লিখেছেন। তিনি দেশটিতে নারী অধিকার নিয়ে কাজ করে চলেছেন। তিনি নারীর প্রতি সকল প্রকার বৈষম্য বিলোপ সনদের সমর্থক, যেটি আফগানিস্তান ২০০৩ সালে অনুমোদন করেছিল। ওয়াঝমা ফ্রঘ ২০০৯ সালে আন্তর্জাতিক সাহসী নারী পুরস্কার লাভ করেন। The Secretary of State's 2009 International Women of Courage Awards "Wazhma Frogh - The Independent"। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  Wazhma Frogh: Opening the Doors for Women in Afghanistan | DipNote Institute for Inclusive Security Wazhma Frogh » Institute for Inclusive Security "Frustration in Afghan women's rights struggle"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  Wazhma Frogh | The Guardian Afghanistan: Failing Commitments to Protect Women's Rights | Human Rights Watch CEDAW ratification would be a triumph for Afghan women | TheHill
কাদালান

কাদালান (তামিল: காதலன், অনুবাদ 'প্রেমিক বালক') হচ্ছে ১৯৯৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এস. শঙ্কর চলচ্চিত্রটির কাহিনী লিখেছিলেন এবং পরিচালনা করেছিলেন। প্রভু দেবা এবং নাগমা চলচ্চিত্রটির নায়ক-নায়িকার ভূমিকায় ছিলেন। এ আর রহমান এর সঙ্গীত পরিচালনায় এই চলচ্চিত্রটি হিন্দি ভাষায় ডাবিং করে হামসে হ্যায় মোকাবেলা হিসেবে মুক্তি দেওয়া হয়েছিলো। এস. শঙ্কর সেরা চলচ্চিত্র পরিচালক হিসেবে ফিল্মফেয়ার পুরস্কার জিতেছিলেন এবং সঙ্গীত পরিচালক এ আর রহমান সেরা সঙ্গীত পরিচালক (ফিল্মফেয়ার) পুরস্কার পেয়েছিলেন। প্রভু দেবা - প্রভু নাগমা - শ্রুতি ভাদিভেলু - বসন্ত রঘুবরণ - মল্লিকার্জুন মল্লি গিরিশ কারনাড - ককর্লা সত্যনারায়ণ মনোরমা - শ্রুতির দাদী "Kadalan"। The Indian Express। ১৭ সেপ্টেম্বর ১৯৯৪। পৃষ্ঠা 4।  Ramanan, V. V. (৫ জুলাই ২০১৪)। "Cinema Quiz"। The Hindu। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  ইন্টারনেট মুভি ডেটাবেজে কাদালান (ইংরেজি)
নাগমা

নাগমা (জন্মঃ ১৯৭৪) হচ্ছেন ভারতের চলচ্চিত্র শিল্পের একজন সাবেক অভিনেত্রী। মুম্বাইতে জন্মগ্রহণকারী নাগমার আসল নাম নন্দিতা অরবিন্দ মোরারজী যিনি ১৯৯০ সালের হিন্দি চলচ্চিত্র বাগী তে অভিনয়ের মাধ্যমে তার চলচ্চিত্র জীবন শুরু করেছিলেন এবং ঐ চলচ্চিত্রে তার নায়ক ছিলেন সালমান খান। নাগমা এরপরে দক্ষিণী চলচ্চিত্রে অভিনয় শুরু করেন। তিনি ২০০৪ সালে রাজনৈতিক দল ভারতীয় জাতীয় কংগ্রেসে যোগ দেন। "সংরক্ষণাগারভুক্ত অনুলিপি"। ৭ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "The Hindu : Nagma plays mother"। Hinduonnet.com। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  ""Film actress Nagma joins Congress" Indo-Asian News Service (16 April 2004)"। Yahoo.com। ৬ মে ২০০৬ তারিখে মূল থেকে আর্কাইভ করা।  ইন্টারনেট মুভি ডেটাবেজে নাগমা (ইংরেজি)
ডক্টর শিবা

ডক্টর শিবা (তামিল: டாக்டர் சிவா, অনুবাদ 'চিকিৎসক শিবা') হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির নাম ভূমিকায় তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন, তার নায়িকা হিসেবে ছিলেন মঞ্জুলা। এ সি তিরুলোকচন্দ্র এর চিত্রনাট্য ও পরিচালনায় চলচ্চিত্রটি ১৯৭৫ সালের দোসরা নভেম্বর তারিখে মুক্তি পেয়েছিলো। শিবাজি গণেশন - ডক্টর শিবা মঞ্জুলা - গীতা মেজর সুন্দররাজন এম আর আর বসু ভি কে রামস্বামী নাগেশ পান্ডারী বাই - লক্ষ্মী মনোরমা - মীনাম্বল গান্দিমাথী জয়মালিনী টাইপিস্ট গোপু গীতিকার ছিলেন বালি এবং সুরকার মনয়ঙ্গত সুব্রমণিয়ন বিশ্বনাথন। কাদাল সারিত্তিরাত্তাই - পি. সুশীলা, টি. এম. সুন্দররাজন নাল্লাভার কুরালুক্কু - টি. এম. সুন্দররাজন মালারে কুরিঞ্জি মালারে - কে জে যেসুদাস, এস. জনকী কান্নাং কারুদা কুইয়িল - কোবাই সুন্দররাজন তাজা পান্নি - টি. এম. সুন্দররাজন "Dr. Siva"। spicyonion.com। সংগ্রহের তারিখ ২০১৪-০৯-১১।  "Doctor Siva"। gomolo.com। ২০১৪-০৯-১১ তারিখে মূল থেকে আর্কাইভ করা। সংগ্রহের তারিখ ২০১৪-০৯-১১।  "Dr. Siva"। nadigarthilagam.com। সংগ্রহের তারিখ ২০১৪-০৯-১১।  ইন্টারনেট মুভি ডেটাবেজে ডক্টর শিবা (ইংরেজি)
শিবগামিইন সেলভান

শিবগামিইন সেলভান (তামিল: சிவகாமியின் செல்வன், অনুবাদ 'শিবগামির ছেলে') হচ্ছে ১৯৭৪ সালে মুক্তিপ্রাপ্ত একটি তামিল চলচ্চিত্র যেটার পরিচালক ছিলেন সি ভি রাজেন্দ্র। এই চলচ্চিত্রটি ১৯৬৯ সালের হিন্দি চলচ্চিত্র আরাধনা-এর পুনঃনির্মাণ। চলচ্চিত্রটিতে ভারতীয় বিমান বাহিনীর বৈমানিক হিসেবে আরাধনা-এর রাজেশ খান্নার ফ্লাইট লেফটেন্যান্ট অরুণ বর্মা এবং সূর্য প্রসাদ স্যাক্সেনা চরিত্রদ্বয়ের পুনঃপরিস্ফুটিত চরিত্র ফ্লাইট লেফটেন্যান্ট অশোক এবং বিজয় চরিত্রে তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন। অপরদিকে শর্মিলা ঠাকুরের বন্দনা ত্রিপাঠী চরিত্রের নতুন সংস্করণে অভিনেত্রী বানিশ্রী ছিলেন। এম এস বিশ্বনাথ চলচ্চিত্রটির সঙ্গীত পরিচালনা করেছিলেন। প্রয়াত ফ্লাঃ লেঃ অশোক শিবগামিকে ভালোবাসত, শিবগামি তার দ্বারা গর্ভবতী হয় এবং একটি বাচ্চা জন্ম দেয়। বাচ্চাটি অন্য একটি পরিবারে বড় হয় যেখানে শিবগামি কর্মচারী হিসেবে কাজ করে, সে ঐ পরিবারে প্রায় ধর্ষিত হতে যায় এবং পরে জেল খাটে। জেল থেকে বের হয়ে সে ফ্লাঃ লেঃ অশোকের মত আরেকটি ফ্লাঃ লেঃ কে দেখতে পায় (অবিকল চেহারার) এবং বুঝেই নেয় যে এটি তারই ছেলে। শিবাজি গণেশন - ফ্লাঃ লেঃ অশোক এবং আনন্দ (দ্বৈত ভূমিকা) বানিশ্রী - শিবগামি লতা - কবিতা চলচ্চিত্রটির সঙ্গীত পরিচালক ছিলেন এম এস বিশ্বনাথন। "Sivakamiyin Selvan (1974)"। Jointscene। সংগ্রহের তারিখ ১৫ এপ্রিল ২০১০।  Film News Anandan (২০০৪)। Sadhanaigal padaitha Tamil Thiraipada Varalaaru (Tamil ভাষায়)। Chennai: Sivagami Publications। পৃষ্ঠা 28:167। উদ্ধৃতি শৈলী রক্ষণাবেক্ষণ: অচেনা ভাষা (link) "பாடல்களால் ஒரு பாலம் : இரயிலில் ஓர் ஒயில்"। Tamiloviyam (Tamil ভাষায়)। সংগ্রহের তারিখ ১৫ এপ্রিল ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) ইন্টারনেট মুভি ডেটাবেজে শিবগামিইন সেলভান (ইংরেজি)